પ્રાપ્ત વિગતો મુજબ શુક્રવારે સવારે ગાંધીધામ તરફ આવતા ટ્રેલરના ચાલકે સ્ટીયરીંગ પરનો કાબુ ગુમાવતા ચોપડવા નજીક પહેલા અને બીજા ઓવરબ્રીજ વચ્ચે આવેલા મીઠાની વેસ્ટ કંપની સામેના માર્ગે પલ્ટી મારી ગયું હતું. જેના પગલે ટ્રેલરમાં ભરેલો દારૂનો જથ્થાની રસ્તા પર રેલમછેલમ થઇ ગઇ હતી. બરાબર આ જ સમયે હાઇવે પરથી પસાર થતા વાહન ચાલકો તથા રાહદારી માણસોએ હાથ લાગી તે દારૂની બોટલો લઇને ભાગવાનું શરૂ કરી દીધુ હતું.